cyanic-selkie/wikianc huggingface dataset:
ความสัมพันธ์ฟิลิปปินส์–รัสเซีย
ประวัติศาสตร์ตอนต้น
รัสเซียมีความสนใจในการพัฒนาความสัมพันธ์กับรัฐในเอเชียตะวันออกเฉียงใต้ตั้งแต่ช่วงศตวรรษที่ 19 ความสนใจของจักรวรรดิรัสเซียในการสร้างความสัมพันธ์กับประเทศในเอเชียตะวันออกเฉียงใต้นั้นเกิดจากความต้องการอาหารและความมั่นคงในการจัดหาวัตถุดิบในรัสเซียตะวันออกไกลเนื่องจากการติดต่อสื่อสารระหว่างทางฝั่งตะวันออกของรัสเซียและฝั่งยุโรปนั้นยากอย่างมีความหมาย
กลยุทธ์ "สำรวจตะวันออกไกลผ่านอินเดียและฟิลิปปินส์เพื่อสร้างการเชื่อมโยงทางการค้า" ได้รับการเสนอถวายแด่พระเจ้าปีเตอร์มหาราชโดยเฟดอร์ ไอ. เซมิโยนอฟ ผู้ว่าราชการไซบีเรียใน ค.ศ. 1722
ในปี ค.ศ. 1813 อเล็กซานเดอร์ที่ 1 แห่งรัสเซีย ทรงพระบรมราชูปถัมภ์ที่สร้างโดยปิออตร์ โดเบล เกี่ยวกับการค้าและการพัฒนาร่วมกับประเทศในเอเชียตะวันออกเฉียงใต้ ซึ่งโดเบลเป็นนักธุรกิจชาวอเมริกันที่เกิดในไอร์แลนด์ผู้อาศัยอยู่ในเอเชียตะวันออกเฉียงใต้ เขาเป็นคนแรกที่เริ่มต้นการส่งเสริมความสัมพันธ์กับรัสเซียตะวันออกไกล โดยเฉพาะอย่างยิ่งบริเวณคาบสมุทรคัมชัตคา ในที่สุดรัสเซียตัดสินใจที่จะจัดตั้งภารกิจทางการทูตแห่งแรกในเอเชียตะวันออกเฉียงใต้เมื่อปี ค.ศ. 1817 - โดยมีสถานกงสุลใหญ่ในกรุงมะนิลา ปิออตร์ โดเบล กลายเป็นพลเมืองแปลงสัญชาติและใช้ชื่อปิออตร์ วาซิลีวิช โดเบล รวมทั้งได้รับการแต่งตั้งให้เป็นกงสุลใหญ่ในประเทศฟิลิปปินส์
การสร้างภารกิจทางการทูตอย่างเป็นทางการของรัสเซียนั้นไม่ใช่เรื่องง่ายอย่างที่หวังเพราะรัฐบาลอาณานิคมของสเปนปฏิเสธที่จะยอมรับคณะทูตรัสเซียในกรุงมะนิลา อย่างไรก็ตาม มีการประนีประนอมกับปิออตร์ วาซีลเยวิช โดเบล ที่ได้รับอนุญาตให้อยู่และดำเนินการในกรุงมะนิลาในฐานะตัวแทนอย่างไม่เป็นทางการของรัสเซียในประเทศฟิลิปปินส์
ยุคสงครามเย็น
จักรวรรดิรัสเซียกลายเป็นสหภาพโซเวียตหลังการปฏิวัติเดือนตุลาคม และการติดต่อระหว่างโซเวียตรัสเซียกับฟิลิปปินส์ได้รับการดูแลผ่านองค์การคอมมิวนิสต์สากล, สหภาพแรงงานนานาชาติแดง และพรรคคอมมิวนิสต์สหรัฐ (ตั้งแต่ฟิลิปปินส์เป็นอาณานิคมของสหรัฐ) แต่เนื่องจากนโยบายที่เข้มงวดของการบริหารอาณานิคมอเมริกันของฟิลิปปินส์ต่อต้านคอมมิวนิสต์ ความสัมพันธ์ระหว่างฟิลิปปินส์กับสหภาพโซเวียตจึงค่อย ๆ จางหายไป
ความสัมพันธ์ทางการทูตของฟิลิปปินส์และสหภาพโซเวียตได้รับการริเริ่มใหม่โดยเลขานุการฝ่ายบริหาร อาเลฆันโดร เมลชอร์ จูเนียร์ ของประธานาธิบดี เฟอร์ดินานด์ มาร์กอส และเสนาธิการของเขาในขณะนั้นคือ พันตรี โฆเซ เต. อัลมอนเต ด้วยความช่วยเหลือของศาสตราจารย์ อชีต สิห์ ราอี จากสถาบันเอเชียศึกษาในมหาวิทยาลัยฟิลิปปินส์
โดยศาสตราจารย์ราอี ที่เลขานุการเมลชอร์ และพันตรีอัลมอนเต สามารถปูทางไปสู่การรับรองอินทิรา คานธี ในการเจรจากับมอสโกได้ ในเวลานั้นฟิลิปปินส์ถือเป็นพันธมิตรที่แข็งแกร่งที่สุดของสหรัฐในเอเชียตะวันออกเฉียงใต้ และเป็นพันธมิตรที่เชื่อถือได้ในช่วงสงครามเย็น อย่างไรก็ตาม ฝ่ายบริหารของมาร์กอสเชื่อว่าสหรัฐกำลังจะแพ้สงครามเวียดนาม จึงเห็นความจำเป็นในการสร้างความสัมพันธ์กับ "ศัตรู"
เมื่อไปเยือนนิวเดลีครั้งหนึ่งในปี ค.ศ. 1975 พันตรีอัลมอนเตได้พบกับเอกอัครราชทูตโซเวียต ซึ่งจากนั้นนำไปสู่เที่ยวบินโดยเลขานุการเมลชอร์และพันตรีอัลมอนเตสู่เครมลินที่พวกเขาได้รับในฐานะแขกของรัฐ การประชุมครั้งนี้นำไปสู่การสร้างความสัมพันธ์อย่างเป็นทางการระหว่างฟิลิปปินส์และสหภาพสาธารณรัฐสังคมนิยมโซเวียตในปี ค.ศ. 1976
ในปี ค.ศ. 1980 ประธานาธิบดี เฟอร์ดินานด์ มาร์กอส กับภรรยาของเขา อีเมลดา มาร์กอส ได้พบกับวาซีลี คุซเนตซอฟ ผู้รักษาการประธานคณะผู้บริหารสูงสุดแห่งสหภาพโซเวียตของยูรี อันโดรปอฟ ระหว่างการประชุมที่มอสโก
หลังจากการล่มสลายของสหภาพโซเวียต
เมื่อการล่มสลายของสหภาพโซเวียตมีขึ้นอย่างเป็นทางการในวันที่ 26 ธันวาคม ค.ศ. 1991 ฟิลิปปินส์ก็ได้ยอมรับอย่างเป็นทางการว่าสหพันธรัฐรัสเซียเป็นผู้สืบทอดรัฐของโซเวียต เมื่อวันที่ 28 ธันวาคม ค.ศ. 1991
การบริหารของดูแตร์เต
ในระหว่างการบริหารของประธานาธิบดีฟิลิปปินส์ โรดรีโก ดูแตร์เต ความสัมพันธ์รัสเซีย–ฟิลิปปินส์ ได้ก้าวหน้าไปอย่างมาก ตามรายงานของเอกอัครราชทูตรัสเซียประจำฟิลิปปินส์ อีกอร์ โควาเอฟ "ในช่วงสองปีที่ผ่านมา ทั้งสองประเทศของเราได้สรุปเอกสารเกี่ยวกับความร่วมมือทวิภาคีในสาขาต่าง ๆ มากกว่า 40 ปีก่อนหน้านี้"
การย้ายถิ่นของชาวฟิลิปปินส์สู่รัสเซีย
แรงงานข้ามชาติชาวฟิลิปปินส์เริ่มแห่กันไปรัสเซียในช่วงต้นคริสต์ทศวรรษ 2000 ในปี ค.ศ. 2004 ชาวฟิลิปปินส์ 2,010 คนได้รับการจดทะเบียนให้พำนักอยู่ในรัสเซีย ส่วนในปี ค.ศ. 2013 จำนวนดังกล่าวเพิ่มขึ้นเป็น 4,335 คนตามสถิติของคณะกรรมาธิการชาวฟิลิปปินส์โพ้นทะเล (CFO) อย่างไรก็ตาม จำนวนทั้งหมดโดยประมาณจะกลายเป็นชาวฟิลิปปินส์ในรัสเซียประมาณ 8,000 คนเมื่อมีการพิจารณาถึงผู้อพยพแบบผิดกฎหมาย โดยชาวฟิลิปปินส์ในรัสเซียประมาณ 93 เปอร์เซ็นต์อยู่ในมอสโก คนงานชาวฟิลิปปินส์โพ้นทะเลจำนวนมากในรัสเซียได้รับการฝึกอบรมวิชาชีพ แต่ส่วนใหญ่ทำงานในภาคบริการในครัวเรือนในฐานะคนทำความสะอาด, คนครัว, คนขับรถ และพี่เลี้ยงเด็ก กระทรวงการต่างประเทศฟิลิปปินส์ได้นับ "ชาวฟิลิปปินส์ราว 6,000 คนที่อาศัยและทำงานในรัสเซีย ณ เดือนมิถุนายน ค.ศ. 2017"
เนื่องจากจำนวนชาวฟิลิปปินส์ที่เพิ่มขึ้นอย่างรวดเร็วถูกขอให้ทำงานในบ้านส่วนตัวทั่วรัสเซีย รัฐบาลฟิลิปปินส์เห็นว่าจำเป็นต้องกำหนดข้อกำหนดใหม่เกี่ยวกับการจ้างแม่บ้านและพี่เลี้ยงเด็กชาวฟิลิปปินส์ในรัสเซียโดยตรงเพื่อรักษาความเป็นอยู่ที่ดีผ่านการจัดตำแหน่งในครัวเรือนที่มีคุณสมบัติเหมาะสม รวมทั้งรับรองการมีส่วนร่วมของพนักงานที่มีความสามารถเท่านั้น
การจัดซื้อยานพาหนะจากประเทศรัสเซีย
การเจรจากำลังดำเนินการเพื่อให้รถบรรทุกแบรนด์คามาซของรัสเซียวางจำหน่ายในประเทศฟิลิปปินส์ผ่านบริษัทไลฟ์ทรักอินเตอร์เนชันแนล อิงก์. ซึ่งบันทึกความเข้าใจที่ลงนามดังกล่าวคาดว่าจะมีการจัดหารถบรรทุกอย่างน้อย 1,000 คันก่อนสิ้น ค.ศ. 2020 "คู่สัญญาทั้งสองฝ่ายได้เจรจากันชั่วคราวในการจัดหารถบรรทุกเทท้าย, รถบรรทุกระยะไกล และรถบรรทุกแพลตฟอร์มในขั้นตอนล่าสุด" แต่พวกเขา "จะตกลงเพิ่มเติมเกี่ยวกับกำหนดการเฉพาะของการดำเนินโครงการ รุ่นต่าง ๆ ของรถบรรทุกคามาซสำหรับตลาดฟิลิปปินส์ และกิจกรรมที่ตามมา" บริษัทไลฟ์ทรัก "จะสนับสนุนการโปรโมตรถบรรทุกของรัสเซียในคราวต่อไป ข้อตกลงนี้ยังพิจารณาการจัดตั้งและการพัฒนาเครือข่ายตัวแทนจำหน่าย ตลอดจนศูนย์บริการของคามาซทั่วประเทศฟิลิปปินส์" ซึ่งบริษัทไลฟ์ทรักมีชื่ออยู่ในเว็บไซต์ของคามาซในฐานะตัวแทนจำหน่าย, ผู้จัดจำหน่าย และศูนย์บริการในฟิลิปปินส์แต่เพียงผู้เดียว หากคามาซเติบโตโดยมีประธานาธิบดีดูแตร์เตครอบคลุมในฉากหลัง ซึ่งคือโครงการสร้าง, สร้าง, สร้าง! ทั่วประเทศ ความสำเร็จของคามาซอาจกระตุ้นให้บริษัทยานยนต์รัสเซียรายอื่นเข้าสู่ตลาดฟิลิปปินส์
ตัวคูณลอเรนซ์
ตัวคูณลอเรนซ์ (Lorentz factor) เป็นตัวคูณที่ใช้ในการแปลงคำตอบจากการแปลงแบบกาลิเลียนในกรณีที่ความเร็วสูงมาก ๆ ให้อยู่ในขอบเขตของสัจพจน์ของอัลเบิร์ต ไอน์สไตน์ในทฤษฎีสัมพัทธภาพ ซึ่งมีสมการดังนี้
เมื่อ \gamma คือ ตัวคูณลอเรนซ์ (Lorentz factor)
v\, คือ ความเร็วของผู้สังเกตในกรอบอ้างอิงเดียวกัน
สมการดังกล่าวเป็นสมการที่ได้รับการพัฒนาโดยแฮ็นดริก โลเรินตส์ ซึ่งเป็นผู้หนึ่งที่พัฒนาทฤษฎีที่เกี่ยวกับคลื่นแม่เหล็กไฟฟ้า โดยอัลเบิร์ต ไอน์สไตน์ ยังได้นำสมการดังกล่าวมาใช้ในการคำนวณเกี่ยวกับทฤษฎีสัมพัทธภาพพิเศษอีกด้วย
สโมสรฟุตบอลกว่างโจว
สโมสรฟุตบอลกว่างโจว หรือ สโมสรฟุตบอลกว่างโจวเหิ่งต้า เป็นสโมสรฟุตบอลอาชีพภายในสังกัดของสมาคมฟุตบอลจีน สโมสรตั้งอยู่เมืองกว่างโจวในมณฑลกวางตุ้ง
ประวัติ
สโมสรฟุตบอลอาชีพนี้ตั้งอยู่ในเมืองกว่างโจว ก่อตั้งเมื่อเดือนมิถุนายน ปี พ.ศ. 2497 ในชื่อ ทีมฟุตบอลกว่างโจว สโมสรฟุตบอลกว่างโจว เอเวอร์แกรนด์ กลายมาเป็นสโมสรอาชีพสโมสรแรกของจีน ภายหลังการเข้ามาเทคโอเวอร์สโมสรกลุ่มทุนอาโพลโล (Apollo Group) ในปี พ.ศ. 2536 ผลงานที่ดีที่สุดของสโมสรก่อนการคว้าแชมป์ลีกสูงสุดคือการคว้ารองชนะเลิศของลีกสูงอีก 2 ครั้งในสมัยใช้ชื่อเดิมว่า เจีย-เอลีก(Jia-A League) ในฤดูกาล พ.ศ. 2535 และ 2537
30 ตุลาคม 2553 กว่างโจว เอเวอร์แกรนด์ คว้าแชมป์ ไชน่าลีก 1 ได้เป็นสมัยที่ 2 และเลื่อนชั้นขึ้นมาเล่นในลีกสูงสุดอย่าง ไชนีสซุปเปอร์ลีก ได้สำเร็จ ช่วงปี 2554 สโมสรเสริมความแข็งแกร่งด้วยการคว้าตัว Dario Conca นักเตะอาร์เจนตินาและ Cléo นักเตะชาวบราซิลมาเสริมทัพ และแม้ว่าจะเพิ่งเลื่อนชั้นขึ้นมาเป็นปีแรก แต่ กว่างโจว เอเวอร์แกรนด์ ก็สามารถเถลิงบัลลังก์แชมป์ลีกสูงสุดได้ทันทีเมื่อเดือนกันยายนปีที่แล้ว ในขณะที่การแข่งขันยังเหลืออีกถึง 4 นัด
สนามเหย้า
ตั้งอยู่ในเมืองกวางโจว สร้างเสร็จเมื่อปี พ.ศ. 2530 ความจุรวม 60,151 ที่นั่ง แต่สามารถรองรับผู้ชมในเกมฟุตบอลลีกได้รวม 58,500 ที่นั่ง เคยใช้จัดการแข่งขันฟุตบอลโลกหญิงปี 2534 และเคยใช้เป็นสังเวียนนัดชิงเหรียญทองฟุตบอลเอเชียนเกมส์ปี 2553
คาบสมุทรชิมาบาระ
คาบสมุทรชิมาบาระ (島原半島 (Shimabara-hantō)) อยู่ทางตะวันออกของเมืองนางาซากิ จังหวัดนางาซากิ เกาะคีวชู ประเทศญี่ปุ่น ปลายด้านทิศตะวันออกเฉียงเหนือเป็นที่ตั้งของเมืองชิมาบาระ
บริเวณนี้เกิดเหตุการณ์กบฏชิมาบาระซึ่งเป็นการก่อกบฏของชาวไร่ชาวนาและโรนิงที่นำโดยชาวคริสต์ใน ค.ศ. 1637–1638 เหตุการณ์นี้ตอกย้ำความไม่ไว้วางใจชาวคริสต์และชาวต่างชาติของโชกุนอิเอมิตสึยิ่งขึ้น และเป็นปัจจัยที่นำไปสู่การตัดสินใจตัดขาดญี่ปุ่นจากโลกภายนอกใน ค.ศ. 1639 ตั้งแต่นั้นมามีเพียงชาวดัตช์และชาวจีนเท่านั้นที่ได้รับอนุญาตให้เข้าญี่ปุ่นผ่านทางนางาซากิ จนกระทั่งญี่ปุ่นเปิดประเทศอีกครั้ง
รายชื่อตัวละครในน้องสาวของผมไม่น่ารักขนาดนั้นหรอก
รายชื่อตัวละครในน้องสาวผมไม่น่ารักขนาดนั้นหรอก คือ รายชื่อตัวละครจากนิยาย, มังงะ และ ภาพยนตร์การ์ตูน เรื่อง น้องสาวของผมไม่น่ารักขนาดนั้นหรอก
เพื่อนของโคซากะ คิริโนะ
เพื่อนของโคซากะ คิริโนะแบ่งออกได้เป็น เพื่อนร่วมชั้นของคิริโนะในโรงเรียนมัธยมต้น และ เพื่อนที่พบเจอทางอินเทอร์เน็ตในนามแฝง "คิริริง"
เพื่อนในโรงเรียนมัธยมปลาย
หมายถึงเพื่อนของ โคซากะ เคียวสุเกะ รวมไปถึงรุ่นน้องและรุ่นพี่ในชมรมวิจัยเกมด้วย
วงการธุรกิจเกี่ยวกับวัฒนธรรมย่อย
เป็นรายชื่อตัวละครที่มีความเกี่ยวข้องกับวัฒนธรรมย่อย ในที่นี้หมายถึงวงการธุรกิจเกี่ยวกับการ์ตูนญี่ปุ่น และวัฒนธรรมโอตาคุ
วงการแฟชั่น
เป็นรายชื่อตัวละครที่มีความเกี่ยวกับวงการแฟชั่น ซึ่งมีความเกี่ยวข้องกับ โคซากะ คิริโนะ และเพื่อนของเธอที่เป็นนางแบบโดยตรง
ตัวละครอื่น ๆ
ง
ไรชส์เกาวาร์เทอลันท์
ไรชส์เกาวาร์เทอลันท์ (Reichsgau Wartheland) เรียกอีกชื่อว่า ไรชส์เกาโพเซิน หรือ วาร์เทอเกา เป็นเขตการปกครองของนาซีเยอรมนีคือ ไรชส์เกา จากส่วนหนึ่งของดินแดนโปแลนด์ที่ถูกผนวกในปี ค.ศ. 1939 ระหว่างสงครามโลกครั้งที่สอง ประกอบด้วยบริเวณเกรตเตอร์โปแลนด์และพื้นที่บริเวณใกล้เคียง ส่วนของวอร์เทอเกาตรงกับชื่อปรัสเซียก่อนสนธิสัญญาแวร์ซาย จังหวัดโพเซิน (Posen) ชื่อแรกที่ได้มาจากเมืองหลวง โพเซิน (พอซนาน) และต่อมาจากแม่น้ำใหญ่ วาร์เทอ (วาร์ทา)
ในช่วงการแบ่งโปแลนด์ครั้งที่สามจากปี ค.ศ. 1795 พื้นที่ถูกผนวกโดยราชอาณาจักรปรัสเซียจนกระทั่งปรัสเซียใต้ ปี ค.ศ. 1807 จากปี ค.ศ. 1815–1849 ดินแดนได้กลายเป็นรัฐปกครองอิสระคือดัชชีโพเซิน (Grand Duchy of Posen) ซึ่งเป็นจังหวัดโพเซิน จนกระทั่งประเทศโปแลนด์ได้ถูกก่อตั้งขึ้นในปี ค.ศ. 1918–1919 ช่วงหลังสงครามโลกครั้งที่หนึ่ง พื้นที่ปัจจุบันคือจังหวัดวีแยลกอปอลสกา
แพนโทน
แพนโทน (Pantone หรือ PANTONE) เป็นบริษัทจำกัดสัญชาติอเมริกัน มีสำนักงานใหญ่ตั้งอยู่ที่เมืองคาร์ลสตัดท์ รัฐนิวเจอร์ซีย์ บริษัทนี้เป็นที่รู้จักกันดีในเรื่องของ Pantone Matching System (PMS) ซึ่งเป็นปริภูมิสีที่ถูกจดทะเบียนแล้ว โดยระบบนี้มักถูกใช้ในอุตสาหกรรมการออกแบบกราฟิก การออกแบบแฟชั่น การออกแบบผลิตภัณฑ์ การพิมพ์และการผลิต รวมทั้งให้การสนับสนุนด้านการจัดการสีตั้งแต่การออกแบบสู่การผลิต ทั้งในรูปแบบทางกายภาพและดิจิตอล รวมถึงวัสดุทั้งเคลือบและไม่เคลือบ ผ้าฝ้าย โพลีเอสเตอร์ ไนลอน และพลาสติก
เอ็กซ์-ไรต์ (X-Rite) บริษัทผู้จัดจำหน่ายเครื่องมือวัดสีและซอฟต์แวร์ ได้ซื้อแพนโทนไปในเดือนตุลาคม พ.ศ. 2550 ด้วยเงินราว 180 ล้านเหรียญสหรัฐ และตัวบริษัทเองก็ได้ถูกซื้อไปโดยดานาเฮอร์ คอร์ปอเรชั่น ในปี 2555
ภาพรวม
แพนโทนเริ่มต้นขึ้นในช่วงคริสต์ทศวรรษ 1950 ในรัฐนิวเจอร์ซีย์ ในฐานะบริษัทการพิมพ์เชิงพาณิชย์ "M & J Levine Advertising" ของสองพี่น้องเมอร์วินและเจสซี่ เลอวีน ต่อมาในปี 1956 ทั้งคู่ในตำแหน่งผู้ก่อตั้งบริษัทและนักบริหารงานโฆษณาได้จ้างนักศึกษาจบใหม่จากมหาวิทยาลัยฮอฟสตรา ลอว์เรนซ์ เฮอร์เบิร์ต เข้ามาเป็นพนักงานแบบไม่เต็มเวลา เฮอร์เบิร์ตได้ใช้ความรู้เคมีของเขาในการจัดระบบและลดความซับซ้อนของคลังผงสีและการผลิตหมึกพิมพ์สีของบริษัท จนกระทั่งใน ค.ศ. 1962 เฮอร์เบิร์ตได้เข้ามาบริหารแผนกหมึกและการพิมพ์และสามารถทำกำไรได้ ต่างจากส่วนจัดแสดงเชิงพาณิชย์ที่เป็นหนี้อยู่ 50,000 ดอลลาร์สหรัฐ หลังจากนั้น เขาจึงเข้าซื้อทรัพย์สินทางเทคโนโลยีของบริษัทจากพี่น้องเลอวีนในมูลค่า 50,000 เหรียญสหรัฐ (ราว 17 ล้านบาทในปี 2022) และเปลี่ยนชื่อบริษัทไปเป็น "แพนโทน"
สินค้าหลักของทางบริษัทคือ คู่มือแพนโทน ซึ่งประกอบด้วยกระดาษแข็งขนาดเล็ก (ขนาดประมาณ 6×2 นิ้ว หรือ 15×5 ซม.) จำนวนมาก ที่ถูกพิมพ์หน้าเดียวด้วยชุดแถบสีและประกอบเข้าด้วยกันเป็น "พัดสี"
สีแห่งปี
ตั้งแต่ปี 2000 เป็นต้นมา สถาบันสีแพนโทน (Pantone Color Institute) ได้ประกาศสีพิเศษ "สีแห่งปี" ขึ้นมา โดยบริษัทจะจัดการประชุมลับปีละสองครั้ง ในเมืองหลวงของประเทศในยุโรป โดยมีคณะตัวแทนจากกลุ่มมาตรฐานสีของประเทศต่าง ๆ มาเข้าร่วม หลังจากสองวันของการนำเสนอและการอภิปราย พวกเขาจะเลือกสีของปีถัดไป เช่น สีแห่งฤดูร้อนปี 2013 ถูกเลือกในการประชุม ณ กรุงลอนดอน ในฤดูใบไม้ผลิปี 2012
องค์การนักศึกษาในประเทศไทย
องค์การนักศึกษาที่เรียกว่า สโมสรนักศึกษา เช่น สโมสรนักศึกษามหาวิทยาลัยเชียงใหม่ สโมสรนักศึกษามหาวิทยาลัยมหิดล สโมสรนักศึกษามหาวิทยาลัยธุรกิจบัณฑิตย์ สโมสรนักศึกษามหาวิทยาลัยศรีปทุม ยกเว้น จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยศรีนครินทรวิโรฒ มหาวิทยาลัยบูรพา มหาวิทยาลัยนเรศวร มหาวิทยาลัยทักษิณ มหาวิทยาลัยวลัยลักษณ์ และมหาวิทยาลัยมหาสารคาม
ประวัติ
องค์การนักศึกษาในประเทศไทยเริ่มต้นขึ้นในปี พ.ศ. 2469 มีการจัดตั้งศูนย์นิสิตแห่งแรกขึ้นที่จุฬาลงกรณ์มหาวิทยาลัย ต่อมาในปี พ.ศ. 2494 นักศึกษาได้ให้ความสนใจในกิจกรรมที่เกี่ยวกับการเมือง ซึ่งในขณะนั้นเกิดกบฏแมนฮัตตันขึ้น รัฐบาลประกาศกฎอัยการศึก และส่งกำลังทหารเข้าในบริเวณมหาวิทยาลัยธรรมศาสตร์ จนเป็นเหตุให้นักศึกษาร่วมกันเรียกร้องให้ทหารคืนพื้นที่มหาวิทยาลัย ต่อมาในปี พ.ศ. 2515 ได้มีการจัดตั้งศูนย์กลางนิสิตนักศึกษาแห่งประเทศไทย (ศนท.) ขึ้นมา โดยกำจัดโสณฑ์ จุลสมัย นิสิตแพทยศาสตร์ จุฬาลงกรณ์มหาวิทยาลัย ที่เรียกองค์การนักศึกษามหาวิทยาลัยต่าง ๆ ในขณะนั้น 11 มหาวิทยาลัยมาประชุมรวมกัน และต่อมาทำให้มีบทบาทอย่างยิ่งในเหตุการณ์ 14 ตุลา พ.ศ. 2516
ในปัจจุบันกิจกรรมของนักศึกษาได้ปรับเปลี่ยนรูปแบบต่างไปจากอดีต มีรูปแบบเปลี่ยนแปลงไปตามความสนใจของนักศึกษา และกระแสสังคม
การบริหารงานองค์การนักศึกษา
การบริหารงานองค์การนักศึกษาของแต่ละมหาวิทยาลัย จะมีรูปแบบแตกต่างกันตามลักษณะการบริหารงานของแต่ละมหาวิทยาลัย อาทิ มหาวิทยาลัยเกษตรศาสตร์ เรียกเป็นองค์การนิสิต แล้วมีคณะกรรมการบริหารประกอบด้วยองค์การบริหาร องค์การนิสิต ของวิทยาเขตต่าง ๆ กับ สภาผู้แทนนิสิต องค์การนิสิต ของทุกวิทยาเขต แล้วผู้นำสูงสุดเรียกว่า "เลขาธิการองค์การนิสิตมหาวิทยาลัยเกษตรศาสตร์"
ในขณะที่ จุฬาลงกรณ์มหาวิทยาลัย เรียกเป็นสโมสรนิสิต มีโครงสร้างหลักเป็น องค์การบริหารสโมสรนิสิต กับสภานิสิต ซึ่ง องค์การบริหารสโมสรนิสิต มี นายกสโมสรนิสิต เป็นผู้นำ ส่วนสภานิสิต มีประธานสภานิสิต เป็นผู้นำ
สำหรับองค์การนักศึกษาที่มีชื่อเสียงเป็นแกนนำในเรื่องการเมือง รวมถึงรับผิดชอบต่อสังคมจากอดีตจนถึงปัจจุบันคือ องค์การนักศึกษามหาวิทยาลัยธรรรมศาสตร์ เนื่องจากด้วยมหาวิทยาลัยมีส่วนร่วมทางเมืองมาโดยตลอด เห็นได้จากเหตุการทางเมืองสำคัญของประเทศ เช่น 14 ตุลา 2516 เหตุการณ์สังหารหมู่ 6 ตุลา 2519 และเหตุการณ์พฤษภาทมิฬ 2535 ซึ่ง องค์การนักศึกษามหาวิทยาลัยธรรมศาสตร์ เป็นแกนนำนักศึกษาของประเทศไทยในสมัยนั้น ซึ่งเปรียบเหมือนโรงเรียนการเมือง ทำให้มีบุคคลสำคัญทางองค์การนักศึกษาไปทำงานทางการเมืองเป็นจำนวนมาก และกิจกรรมนักศึกษาของ มหาวิทยาลัยธรรมศาสตร์เป็นสิ่งที่เรียกได้ว่า "เมืองหลวงแห่งกิจกรรมนักศึกษา" คณะกรรมการบริหารองค์การนักศึกษาปัจจุบันมาจาก พรรคธรรมเพื่อโดม ซึ่งถือเป็นพรรคการเมืองเก่าแก่พรรคหนึ่งของมหาวิทยาลัย ที่ยังหลงเหลืออยู่และลงสมัครเลือกตั้งเป็นคณะกรรมการบริหารตลอด 20 ปีในการก่อตั้งพรรค โดยได้รับเลือกตั้งเป็นคณะกรรมการบริหารองค์การฯถึง 18 ครั้ง ซึ่งผู้ก่อตั้งคือ นายชาญกิจ ไตรรัตนานนท์ นายกองค์การนักศึกษามหาวิทยาลัยธรรมศาสตร์ ปี 2544
สถาบันเทคโนโลยีราชมงคลในอดีต เรียกเป็นองค์การนักศึกษา มีนายกสโมสรนักศึกษาของคณะ 15 คณะ และนายกสโมสรนักศึกษาวิทยาเขต 35 แห่ง เป็นคณะกรรมการบริหารงาน (ในปัจจุบันได้เปลี่ยนแปลงไปเป็นองค์การนักศึกษามหาวิทยาลัยเทคโนโลยีราชมงคลทั้ง 9 แห่งแล้ว) โดยรูปแบบดังกล่าวมีลักษณะคล้ายคลึงกับองค์การนักศึกษามหาวิทยาลัยเทคโนโลยีราชมงคลล้านนา ในปัจจุบัน
ในสถาบันอุดมศึกษาเอกชนในประเทศไทยนั้นส่วนมากนิยมเรียกผู้นำนักศึกษาว่า สโมสรนักศึกษา อาทิเช่า สโมสรนักศึกษามหาวิทยาลัยศรีปทุมเป็นองค์กรที่เป็นศูนย์กลางในการดำเนินกิจกรรมต่างๆของนักศึกษา เป็นสื่อกลางในการติดต่อประสานงานในการทำกิจกรรมระหว่างนักศึกษากับมหาวิทยาลัย โดยมีคณะกรรมการสโมสรนักศึกษา ซึ่งได้มาด้วยการเลือกตั้ง และรับการแต่งตั้งจากมหาวิทยาลัยให้ปฏิบัติหน้าที่อยู่ในวาระ 1 ปี ทำหน้าที่บริหารงาน และดำเนินงานของสโมสรนักศึกษา ภายใต้การดูแล สโมสรนักศึกษามหาวิทยาลัยศรีปทุมนั้นก็จะประกอบไปด้วย นายกสโมสรนักศึกษา อุปนายก 2 คน และประธานฝ่ายต่าง ๆ 12 ฝ่ายหรืออาจจะเพิ่มมากขึ้นตามคณะกรรมการบริหารสโมสรนักศึกษาเห็นสมควร คณะกรรมการบริหารสโมสรนักศึกษาปัจจุบันมาจาก พรรค สามัคคีศรีปทุม โดยมี นายประพันธ์ เย็นสุข เป็นผู้ดำรงตำแหน่งนายกสโมสรนักศึกษา สโมสรนักศึกษา ก็จะมีความคล้ายคลึงกับ องค์การนักศึกษา มากเลยทีเดียว
โอเกอร์ดูว์สตาด
โอเกอร์ดูว์สตาด  (Au cœur du stade, "ณ ใจกลางสนามกีฬาแห่งฝรั่งเศส") เป็นอัลบัมบันทึกการแสดงสดลำดับที่ 4 ของเซลีน ดิออน โดยเป็นอัลบั้มภาษาฝรั่งเศสลำดับที่ 20 และเป็นอัลบั้มลำดับที่ 25 ของทั้งหมด ออกจำหน่ายเมื่อวันที่ 3 กันยายน พ.ศ. 2542
ข้อมูลอัลบั้ม
โอเกอร์ดูว์สตาด เป็นอัลบัมบันทึกจากการแสดงสดครั้งสุดท้ายก่อนการพักงานเซลีน ดิออน การแสดงสดดังกล่าวจัดขึ้นที่สนามกีฬาแห่งฝรั่งเศส หรือสตาดเดอฟร็องซ์ ซึ่งเป็นการแสดงสดสองรอบในระหว่างวันที่ 19 - 20 มิถุนายน พ.ศ. 2542 มีผู้ชมมากถึงเก้าหมื่นคนต่อรอบ คิดเป็นจำนวนทั้งสิ้นหนึ่งแสนแปดหมื่นคน เพลงส่วนใหญ่ที่ขับร้องในคอนเสิร์ตครั้งนี้มากจากอัลบัม ซีลซูฟีเซเดเม กับทั้งยังมีเพลงฝรั่งเศสในยุคแรก ๆ ของเซลีน เป็นต้นว่า "เซอเนเตเกิงแรฟ" (Ce n'était qu'un rêve), "ดามูร์อูดามีตีเอ" (D'amour ou d'amitié) และ "มงนามีมากีเต" (Mon ami m'a quittée) รวมตลอดถึงเพลงภาษาอังกฤษจากอัลบัม เล็ตส์ทอล์กอะเบาต์เลิฟ คือ เพลง "เล็ตส์ทอล์กอะเบาต์เลิฟ" และ "มายฮาร์ตวิลโกออน" การแสดงดังกล่าวเป็นส่วนหนึ่งของคอนเสิร์ตทัวร์เล็ตส์ทอล์กอะเบาต์เลิฟ
อัลบัมการแสดงสดนี้ไม่ได้ประกอบด้วยเพลงทั้งหมดที่เซลีนแสดงไป ซึ่งฉบับเต็มสามารถรับชมได้จากดีวิดีโอเกอร์ดูว์สตาดซึ่งวางแผงเมื่อ พ.ศ. 2542
ดีวิดีโอเกอร์ดูว์สตาดยังนำมาวางแผงอีกครั้งพร้อมกับอาโลแล็งปียา เมื่อเดือนกันยายน พ.ศ. 2547
ได้มีการประชาสัมพันธ์อัลบัมโอเกอร์ดูว์สตาดนี้โดยการเผยแพร่การแสดงเพลง "ดองเซิงโนตเรอมงด์" สดผ่านทางสถานีโทรทัศน์
ชาร์ต
ขึ้นสู่อันดับ 1 ใน ประเทศ ดังต่อไปนี้ ฝรั่งเศส, สวิตเซอร์แลนด์ และเบลเยี่ยม
โช มิวสิก
โช มิวสิก (CHO Music) เป็นชื่อเรียกของธุรกิจเพลงส่วนกลางในเครือบริษัท อาร์เอส จำกัด (มหาชน) โดยเคยเป็นหนึ่งในค่ายย่อยที่แยกตัวออกมาในช่วงที่มีการปรับโครงสร้างธุรกิจเพลงในช่วงปี 2555-2556 แต่ต่อมาค่ายย่อยอื่นหลายๆ ค่ายได้ทยอยลดสถานะและยุบรวมเข้าด้วยกัน จึงได้มีการเปลี่ยนแปลงนโยบายให้ชื่อ อาร์เอส มิวสิก เป็นชื่อกลางสำหรับหน่วยธุรกิจ และปัจจุบันก็ได้เปลี่ยนรูปแบบกลับมาเป็นค่ายเพลงหลักส่วนกลางตามเดิม
ยุทธการที่ปอลตาวา
ยุทธการปอลตาวา (8 กรกฎาคม ค.ศ. 1709) เป็นชัยชนะอย่างเด็ดขาดของซาร์ปีเตอร์ที่ 1 แห่งรัสเซีย เหนือจักรวรรดิสวีเดน ในยุทธการอันมีชื่อเสียงที่สุดของมหาสงครามเหนือ นับเป็นจุดเริ่มต้นของความเสื่อมของจักรวรรรดิสวีเดนในฐานะมหาอำนาจ และรัสเซียเริ่มผงาดกลายเป็นชาติผู้นำในยุโรปเหนือแทน เช่นเดียวกับการยุติความทะเยอทะยานของยูเครนในการแสวงหาอิสรภาพชั่วคราว
ภูมิหลัง
พระเจ้าคาร์ลที่ 12 แห่งสวีเดนได้รับชัยชนะอย่างรวดเร็วในแถบซีแลนด์และการรบที่นาวาช่วงเดือนพฤศจิกายน ปี ค.ศ.1700 ทำให้สวีเดนเป็นฝ่ายได้เปรียบในสงคราม แต่สวีเดนต้องเสียเวลาอีกกว่า6ปีทำสงครามในโปแลนด์ จึงจะสามารถเอาชนะพระเจ้าออกัสตัสที่2แห่งโปแลนด์ลงได้ พระเจ้าปีเตอร์ที่1แห่งรัสเซียถอยทัพออกจากโปแลนด์ในช่วงฤดูใบไม้ผลิ ปี ค.ศ.1706 และเสนอที่จะขอยอมแพ้และมอบดินแดนแถบบอลติก(ยกเว้นเมืองเซนต์ปีเตอส์เบิร์ก)ให้กับสวีเดน อย่างไรก็ดีพระเจ้าชาร์ลตัดสินใจปฏิเสธข้อเสนอของทางฝั่งรัสเซีย และตัดสินใจบุกรัสเซียต่อ กองทัพพระเจ้าชาร์ลเดินทางออกจากแซกโซนีในวันที่22 สิงหาคม ค.ศ.1707และเริ่มเดินทางเข้าสู่รัสเซีย พระเจ้าปีเตอร์ใช้กลยุทธ ถอยทัพไปเรื่อยๆและเผาทำลายทุกอย่างเพื่อไม่ให้สวีเดนสามารถนำไปใช้ได้ ชาร์ลข้ามแม่นํ้าวิสตูลา ในวันที่ 25 ธันวาคม 1707 และบุกเข้ายึด เมืองGrodno ในวันที่ 26 มกราคม 1708 หลังจากที่กองทัพรัสเซียได้ทิ้งเมืองไป เพราะต้องไปรับมือกับกบฏชาวคอสแซ็กทางใต้ ทำให้กองทัพรัสเซียจะยุ่งไปตลอดช่วงฤดูหนาว. กองทัพสวีเดนยังคงเดินทัพต่อไปจนถึงพื้นที่บริเวณเมืองSmorgonและMinskกองทัพสวีเดนตัดสินใจตั้งทัพที่นี้ในช่วงฤดูหนาว. ชาร์ลทิ้งทหารม้าดรากูนไว้ 8,000 นายภายใต้การนำของ พลเอก Ernst Detlof von Krassow ในเขตโปแลนด์ตะวันตก.
สภาพอากาศที่ไม่ดีทำให้กองทัพสวีเดนต้องรอจนถึง เดือนมิถุนายน 1708. ในเดือนกรกฎาคมกองทัพสวีเดนเอาชนะกองทัพของ นายพล Boris Sheremetyev ในการรบที่ Holowczyn และเดินทัพต่อไปจนถึงแม่นํ้านีเปอร์ .ในช่วงฤดูใบไม้ผลิ นายพลเลเวนฮอล์ป ได้รับคำสั่งจากพระเจ้าชาร์ลให้หาเสบียงจากดินแดนCourlandและนำทัพจำนวน12,000นาย มาสมทบกับพระเจ้าชาร์ล อย่างไรก็ดีด้วยสภาพอากาศที่ย่ำแย่ทำให้กองทัพของเลเวนฮอล์ปต้องรอจนภึงปลายเดือนมิถุนายนและเดินทางไปสมทบกับทัพหลักได้ในวันที่11 ตุลาคม
พระเจ้าชาร์ลไม่ต้องการที่จะรอกองทัพของเลเวนฮอร์ปจึงตัดสินใจที่จะเดินทางลงใต้ไปยังยูเครนเพื่อสมทบกับพวกคอสแซ็กภายใต้การนำของ Mazepa พระเจ้าปีเตอร์ส่ง Sheremetev เพื่อเดินทัพติดตามกองทัพสวีเดนไป. กองทัพของSheremetevเดินทางไปพบกับกองทัพเลเวนฮอร์ปในขณะที่กำลังข้ามแม่นํ้าใกล้หมู่บ้านเล็กๆ เกิดเป็นการรบที่เลสนาย่า ซึ่งทำให้กองทัพของเลเวนฮอร์ปเสียหารไปกว่าครึ่งและเสบียงเกือบทั้งหมด พระเจ้าชาร์ลจึงตัดสินเดินทางไปเมือง Baturyn ฐานที่มั่นของ Mazepa เพื่อหาเสบียงเพิ่ม แต่กองทัพรัสเซียของ อเล็กซานเดอร์ เมนชิคอฟ เดินทางไปถึงเมืองก่อน. เมนชิคอฟสั่ง สังหารหมู่ประชากรในเมืองและทำลายเสบียงทั้งหมดเพื่อไม่เหลืออะไรไว้ให้กองทัพสวีเดนเลย
พอถึงฤดูใบไม้พบของปี 1709กองทัพสวีเดนถูกทำลายไปกว่าครึ่งจากฤดูหนาวที่หนาวที่สุดในยุโรปในรอบกว่า500ปี โดยเหลือทหารอีกราว 20,000 นาย และปืนใหญ่34 กระบอก. เนื่องจากขาดแคลนเสบียง พระเจ้าชาร์ลจึงตัดสินใจเข้าล้อมป้อมปอลตาวา ริมฝั่งแม่นํ้า Vorskla. กองทัพของพระเจ้าปีเตอร์จำนวน 80,000นายเดินทางมาถึงเพื่อข่วยเหลือป้อมปอลตาวาและตั้งค่ายขึ้นไป 4กม. ทางเหนือตามแนวแม่นํ้า Vorskla พระเจ้าชาร์ลเดินทางไปสำรวจกองทัพรัสเซีย ในวันที่ 20มิถุนายน แต่กลับถูกยิงเข้าที่ขาทำให้ พระเจ้าชาร์ลไม่สามารถลุกขึ้นยืนได้ ที่แย่ไปกว่านั้นกองหนุนที่ชาร์ลหวังไว้ ภายใต้การนำของ Von Krassow ไม่สามารถมาหนุนได้เนื่องจากต้องไปปราบปราม สมาพันธ์ Sandomierz ในโปแลนด์.
ระหว่างกองทัพทั้งสองฝ่ายมีป่า Yakovetski และBudyschenski ตั้งอยู่ซึ่งรัสเซียได้เสริมแนวป้องกันด้วยการสร้างป้อมเพิ่ม6ป้อม.พระเจ้าปีเตอร์ยังสั่งสร้างแนวตั้งรับเพิ่มอีก4ป้อม เพื่อทั้ง10ป้อมจะได้เกิดเป็นแนวรับรูปตัวT เพิ่มประสิทธิภาพในการยิงโจมตีกองทัพสวีเดนจากด้านข้าง อย่างไรก็ตามในวันที่เกิดการรบ ป้อม 2 ป้อมยังคงสร้างไม่เสร็จ แต่ทหารรัสเซียจำนวน4,000นาย ก็ได้เข้าประจำการอีก8ป้อมที่เหลือเรียบร้อยแล้วและมีทหารม้าอีก10,000นาย ภายใต้การนำของ นายพล อเล็กซานเดอร์ ดานิโลวิช เมนชิคอฟ คอยหนุนอยู่ด้านหลัง.
การรบ
เพราะบาดแผลของเขาพระเจ้าจึงต้องส่งต่อการบังคับบัญชาไปยัง จอมพล Carl Gustav Rehnskiöld. ในช่วงกลางคืนทหารราบ4คอลัมน์และทหารม้า6คอลัมน์ ได้เข้าประจำที่บริเวณ 600เมตร ทางใต้ของแนวรับรัสเซีย แผนคือการตีผ่านแนวรับรัสเซียอย่างรวดเร็วเพื่อเข้าโจมตีป้อม ทหารราบเข้าประจำที่ในเวลาตี2ครึ่ง แต่ทหารม้ามาได้ช้ากว่าเพราะหลงทาง.Axel Gyllenkrok ขี่ม้าล่วงหน้าไปสำรวจกองทัพรัสเซียและพบว่าป้อม2ป้อมที่ใกล้ที่สุดของรัสเซียยังสร้างไม่เสร็จและขี่ม้ากลับไปบอกนายพลRehnsikiöld. อย่างไรก็ตามการเดินทางไปลาดตระเวนของพลเอก Wolmar Anton Von Schlippenbach ได้ถูกตรวจพบโดยทหารรัสเซีย ทหารรัสเซียได้ยิงปืนเพื่อส่งสัญญานเตือน เมื่อเสียโอกาสการโจมตีแบบไม่ทันตั้งตัวไปแล้วและไม่มีปืนใหญ่มากพอจะฝ่าแนวตั้งรับของรัสเซียไป จึงเกิดการประชุมกันในกองบัญชาการสวีเดนว่าจะทำการบุกต่อไปไหม ในที่สุดนายพลRehnsikiöld ตัดสอนใจที่จะบุกต่อแบะกล่าวว่า"ในนามของพระเจ้า เราจะบุกไปข้างหน้า"ในตอนนั้นเป็นเวลาตีสี่ของวันที่ 28 มิถุนายน(ตามปฏิทินสวีเดน) และพระอาทิตย์กำลังจะขึ้นแล้ว
กองกำลังสวีเดนภายใต้การนำของ Carl Gustaf Roos บุกเข้ายึดสองป้อมแรกได้อย่างรวดเร็วและฆ่าทหารรัสเซียทุกคนในนั้น แต่การบุกเข้ายึดป้อมที่3 ในช่วงตีสี่ครึ่งถูกหยุดเอาไว้ได้. เลเวนฮอร์ปนำทหารจำนวน10กองพันเข้าบุกผ่าน4ป้อมแรกไป บุกต่อไปยังแนวหลังและทหารม้าเข้ามาช่วยยึดได้บางป้อมในขณะที่ผ่านป้อมอื่นๆไป สองกองพันจากแนวหลังของRoosเข้ามาช่วยพวกเขา แสดงให้เห็นถึงความไม่ชัดเจนในคำสั่งว่าให้หลีกเลี่ยงป้อมหรือบุกเข้ายึดป้อมเป็นลำดับไป ทหารม้าทางปีกซ้ายภายใต้การนำของพลเอกฮามิลตันได้บุกผ่านป้อมทางซ้ายและพุ่งเข้าใส่ทหารม้ารัสเซีย ทำให้ทหารม้ารัสเซียต้องถอยกลับ เมื่อถึงเวลาตีห้าปีกซ้ายและปีกขวาของสวีเดนสามารถบุกไปได้ถึงแนวหลังสุดของแนวตั้งรับ ผลักดันให้ทหารม้ารัสเซียถอยไป อย่างไรก็ตาม Rehnsikiöldสั่งให้ทหารม้าของเขาหยุดตามและให้นายพลเลเวนฮอร์ปที่ตอนนั้นบุกไปถึงป้อมหลักแล้วให้ถอยออกมาทางตะวันตกเพื่อรอกองหนุนจากกองพันของRoosเป็นเวลากว่า2 ชม เป็นโอกาสให้ทหารม้ารัสเซียและทหารม้าคอสแซ็กของพวกเขาขึ้นไปเตรียมตัวอยู่ทางเหนือพร้อมกับทหารราบอีก12กองพัน และมีทหารราบอีก10กองพันรออยู่ทางใต้ของค่ายพวกเขา เพื่อเตรียมตั้งรับการบุกของสวีเดน
นายพลRoosกับทหารอีก6กองพันถูกตัดขาดจากกองทัพหลักขณะพยายามยึดป้อมที่3 หลังจากสูญเสียอย่างหนักขณะพยายามเข้าโจมตีหลายครั้ง นายพลRoosนำกำลังพลส่วนที่เหลือประมาณ1,500นาย จาก2,600นาย หลบไปทางป่าYakovetskiในเวลาประมาณ6โมงเช้า ทางฝั่งรัสเซียก็สามารถบุกเข้ายึด2ป้อมแรกคืนได้ และทำการโจมตีกลับด้วยทหารจำนวน10กรมในเวลา7โมงเช้า ผลักดันนายพลRoosให้ถอยไปทางปอลตาวาและยอมจำนนในที่สุด
กองทัพสวีเดนที่เหลือยังคงรอกองทัพของRoos อยู่โดนไม่รู้ถึงการยอมจำนน พระเจ้าปีเตอร์ใช้โอกาสนี้ นำทหาร42กองพัน กำลังพลกว่า22,000นายออกจากค่าย สนับสนุนด้วยผืนใหญ่3ปอนด์ 55กระบอกและปืน32กระบอกจากเชิงเทิน ทหารม้าเรากูน10กรมภายใต้ พลโทAdolt Fredrik Bauer อยู่ปีกขวาและ6กรมภายใต้นายพลเมนชิคอฟทางปีกซ้าย ประจันหน้ากับพวกเขาทางตะวันตกของค่ายคือทหารราบสวีเดน4,000นาย จัดกำลังเป็น10กองพัน สนับสนุนด้วยปืนใหญ่สามปอนด์4กระบอกและกองทหารม้าของCreutz อยู่บริเวณปีก กองทหารรัสเซียเริ่มเดินทางเข้ามาหากองทัพสวีเดนในช่วงที่อากาศร้อนจัดและชื้น.
เวลา9.45 Rehnskiöldสั่งให้เลเวนฮอล์ปและแนวทหารสวีเดนเคลื่อนที่ไปข้างหน้าและเปิดฉากยิงปืนใหญ่ที่ระยะ500เมตร เมื่อแนวของสวีเดนอยู่ห่างจากรัสเซียประมาณ50เมตร พวกเขาก็เริ่มเปิดฉากยิงด้วยปืนคาบศิลาจากทั้ง4แถวและเมื่อถึงระยะ30เมตร พวกเขาก็ทำการยิงแบบอิสระและบุกโจมตีด้วยดาบปลายปืนและพลหอก ทหารรัสเซียในแถวแรกทำการร่นถอยไปยังแถวที่2 กองกำลังสวีเดนกำลังจะตีฝ่าแนวรบรัสเซียออกไปได้และต้องการการสนับสนุนจากทหารม้าของCreutz แต่โชคไม่ดีนักเพราะกำลังทหารม้าทั้งหมดไม่อยู่ในสภาพที่จะรวมกลุ่มเข้าตีได้ แนวรบของรัสเซียนั้นยาวกว่า ทำให้ปีกซ้ายของสวีเดนบุกได้ช้ากว่าฝั่งขวาและสุดท้ายก็ตัดสินใจโยนอาวุธทิ้งและหลบหนีไปในที่สุด ปีกขวาของสวีเดนยังคงบุกต่อไปทำให้เกิดช่องว่างขึ้น ซึ่งรัสเซียได้บุกโจมตีช่องว่างนั้นและทำการล้อมกองทัสวีเดน ส่วนนายพลCreutzก็พยายามจะบุกต่อด้วยทหารม้าที่มีอยู่ แต่รัสเซียสามารถตั้งกระบวนทัพแบบจัตุรัสกลวงได้ทัน และนายพลเมนชิคอฟก็นำทหารม้าของเขาเข้าโจมตีบริเวณปีกและด้านหลังของกองทัพสวีเดน ณ จุดนี้กองทัพสวีเดนจุดนี้กองทัพสวีเดนไม่สามารถจัดตั้งกระบวนทัพได้อีกต่อไป ทัพสวีเดนแตกพ่าย ทหารสวีเดนจำนวนหนึ่งสามารถหลบหนีได้ออกไปได้ ในขณะที่ส่วนที่เหลือถูกสังหารหรือจับกุม
ตอนนี้กองกำลังของพระเจ้าชาร์ลคือทหารสวีเดนกลุ่มสุดท้ายที่ยังเหลืออยู่ พระเจ้าชาร์ลจึงรวมทหาร(รวมถึงทหารของCreutzด้วย)ที่เหลืออยู่และหลบหนีออกไปทางป่า ทางรัสเซียหยุดทัพที่ชายป่าและหยุดการยิงปืนใหญ่ลง มีเพียงแค่พวกคอสแซ็กกับคาลมิคเท่านั้นที่กระจายตัวอยู่ในทุ่งทางใต้ของป่า ทางพระเจ้าชาร์ลเดินทางออกจากป่าในช่วงบ่ายบนหลังม้าหลังจากแคร่ของเขาถูกทำลาย คุ้มกันโดยทหารประมาณ2ถึง3พันคน กองทัพสวีเดนที่เหลืออยู่เดินทางไปยังPushkaryovka พร้อมกับขบวนสัมภาระที่อยู่5กม.ไปทางใต้ พวกเขาเดินทางไปถึงประมาณบ่ายโมงเมื่อการรบจบไปแล้ว
ชาร์ลรวมทหารและเสบียงที่เหลือทั้งหมดและถอยทัพลงใต้ ตอนประมาณ1ทุ่ม เขายกเลิกการปิดล้อมที่ปอลตาวา เลเวนฮอร์ปนำทหารสวีเดนที่เหลืออีกกลุ่มหนึ่งพร้อมทหารคอสแซ็กพันธมิตรหนีไปทางแม่นํ้านีเปอร์ แต่ถูกติดตามโดยทหารม้ารัสเซียและทหารม้าคาลมิคอีกว่า3,000นาย และถูกต้อนให้ยอมแพ้3วันต่อมา ในวันที่ 1 กรกฎาคมที่ Perevolochna
หลังจากการรบ
นายทหารระดับสูงจำนวนมากของสวีเดนถูกจับกุม ในจำนวนนี้มี จอมพลRehnskiöld,พลเอกSchlippenbach,พลเอกStackelberg,พลเอกฮามิลตัน,เจ้าชายแม็กซิมิเลียน เอมมานูเอลและคาร์ล ไพเพอร์ พระเจ้าปีเตอร์จัดเต็นท์ขึ้น2เต็นท์บนสนามรบเพื่อเป็นการเฉลิมฉลองชัยชนะ  วอลแตร์ในภายหลังคาดการว่าการกระทำของปีเตอร์เป็นไปเพื่อยกย่องให้นายพลสวีเดนในฐานะที่ได้สู้อย่างกล้าหาญและส่งสัญญานถึงนายพลของเขาเองถ้าหากเกิดความไม่จงรักภักดี หลุมฝังศพขนาดใหญ่สิงหลุมได้ถูกสร้างขึ้น500เมตรทางตะวันตกเฉียงใต้ของค่ายรัสเซีย เพื่อฝังศพทหารรัสเซียที่เสียชีวิต เนื่องจากพระเจ้าชาร์ลหลบหนีไปไกลแล้ว พระเจ้าปีเตอร์จึงเลิกติดตามและส่งเชลยศึกสวีเดนไปยังไซบีเรีย
พระเจ้าชาร์ลและMazepaหลบหนีไปพร้อมกับทหารประมาณ1,500คน ไปยัง Bendery ,Moldavia ซึ่งตอนนั้นอยู่ภายใต้การปกครองของจักวรรดิออตโตมัน พระเจ้าชาร์ลใช้เวลาห้าปีอยู่ที่นั้นก่อนจะเดินทางกลับสวีเดนในเดือนธันวาคม ปี 1715 ตลอดช่วงเวลานั้นพระเจ้าชาร์ลยังคงแสดงออกถึวความเป็นพระมหากษัตริย์นักการทหารอยู่ตลอดเวลา ด้วยบุคลิกที่เยือกเย็น ทำให้สามารถรอดพ้นจากสถานการณ์ต่างๆไปได้ รวมถึงจากความพยายามของ High Vizierของออตโตมัน ในการวางอุบายลับหลัง
เลียว อลอนโซ่
เลียว อลอนโซ่ นักมวยสากลชาวฟิลิปปินส์ สถิติการชก 40 ครั้ง ชนะ 26 (น็อค 10) เสมอ 3 แพ้ 11
ประวัติ
อลอนโซ่ ขึ้นชกมวยสากลครั้งแรกเมื่อ 6 กุมภาพันธ์ พ.ศ. 2495 ชนะคะแนน อัลเฟรโด บาเร็ตโต ที่ ฟิลิปปินส์ จากนั้น ขึ้นชกชนะเป็นส่วนใหญ่ และเคยชนะน็อค ลาร์รี บาตาน ยก 4 และได้ครองแชมป์ฟิลิปปินส์รุ่นไลท์เวทเมื่อ 15 มิถุนายน พ.ศ. 2498 ชนะคะแนน แฟลซ อีลอสเด้ ป้องกันแชมป์ได้ 1 ครั้ง แล้วขึ้นชิงแชมป์ OPBF รุ่นไลท์เวท เมื่อ 3 ธันวาคม พ.ศ. 2498 ชนะน็อค จิโร ซาวาดะ ยก 4 ป้องกันแชมป์ได้ 3 ครั้ง แล้วจึงสละแชมป์ จากนั้น อลอนโซ่ขึ้นชกชนะที่ ญี่ปุ่นอีกครั้ง แล้วจึงเดินทางไปชกที่สหรัฐ จนถึง พ.ศ. 2500 จากนั้น ขึ้นชิงแชมป์ฟิลิปปินส์รุ่นซูเปอร์เฟเธอร์เวทเมื่อ 23 ตุลาคม พ.ศ. 2500 แพ้คะแนน แฟลซ อีลอสเด้ ไม่ได้แชมป์ อลอนโซ่ยังคงชกมวยต่อมาจนถึง พ.ศ. 2506 โดยไม่ได้ชิงแชมป์ใดๆอีก และเคยชกชนะคะแนน สุทธิชัย คะนองศึกเมื่อ พ.ศ. 2505 ที่ ฟิลิปปินส์ หลังจากที่อลอนโซชกแพ้น็อค คาซูโอะ ทากายามะ ยก 2 ที่ ญี่ปุ่นเมื่อ 21 สิงหาคม พ.ศ. 2506 ก็ไม่ได้ขึ้นชกอีก
อ้างอิง
สถิติการชก boxrec.com
รายพระนามพระมหากษัตริย์ราชวงศ์โจว
ราชวงศ์โจว ปกครองจีนระหว่าง กลางศตวรรษที่ 11 ก่อนคริสตกาล ถึง 256 ปีก่อนคริสตกาล
พระยาอนุมานราชธน (ยง เสฐียรโกเศศ)
ศาสตราจารย์ พระยาอนุมานราชธน (14 ธันวาคม พ.ศ. 2431 - 12 กรกฎาคม พ.ศ. 2512) นักปราชญ์และนักการศึกษาคนสำคัญของไทย ผู้มีผลงานดีเด่นทางด้านวัฒนธรรมและเป็นหนึ่งในบุคคลสำคัญของโลกชาวไทย ประจำปี พ.ศ. 2531 ขององค์การศึกษาวิทยาศาสตร์และวัฒนธรรมแห่งสหประชาชาติ (ยูเนสโก)
ชาติกำเนิด
พระยาอนุมานราชธน เกิดเมื่อวันศุกร์ที่ 14 ธันวาคม พ.ศ. 2431 ที่เรือนไม้หลังหนึ่ง ติดคูด้านใต้วัดพระยาไกร แถวโรงเลื่อยบริษัทบอร์เนียว  ซึ่งตั้งอยู่ที่ ตำบลพระยาไกร  อำเภอยานนาวา จังหวัดพระนคร (ซึ่งปัจจุบันคือแขวงวัดพระยาไกร เขตบางคอแหลม กรุงเทพมหานคร) เป็นบุตรของนายหลีกับนางเฮียะ  มีชื่อเดิมว่า หลีกวงหยง  ต่อมา ได้เปลี่ยนเป็น ยง และได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัวว่าเสฐียรโกเศศ  ต่อมาวันที่ 2 พฤษภาคม พ.ศ. 2485 จึงได้รับพระบรมราชานุญาตให้ใช้ราชทินนามอนุมานราชธนเป็นชื่อสกุล
การศึกษา
ต่อมาจึงเข้าเรียนโรงเรียนอัสสัมชัญ พ.ศ. 2443 สมัยนั้นเรียนเป็นภาษาอังกฤษ มีสอนภาษาไทยบ้างสัปดาห์ละสองชั่วโมงเท่านั้น ได้เล่าเรียนจบชั้นมัธยม 4  พอขึ้นชั้นมัธยม 5 ก็ต้องออกจากโรงเรียน  เพราะครอบครัวมีฐานะไม่ดี  รวมทั้งมีพี่น้องหลายคนและพระยาอนุมานราชธนเป็นบุตรคนโต  กระนั้นท่านกลับศึกษานอกระบบโรงเรียนและศึกษาตลอดชีวิต ด้วยมีนิสัยรักความรู้ กระทั่งได้ชื่อว่าเป็นนักปราชญ์คนสำคัญของไทย
การทำงาน
หลังออกจากโรงเรียนท่านได้เริ่มชีวิตการทำงานด้วยการไปฝึกหัดผสมยาที่โอสถศาลาของรัฐบาล และได้เรียนภาษาอังกฤษเพิ่มเติมในตอนกลางคืน  แต่เมื่อมิได้รับเบี้ยเลี้ยง จึงลาออกไปทำงานโรงแรมโอเรียนเต็ล ได้เงินเดือนๆ ละ 60 บาท  ทำได้ไม่ถึงปีจึงลาออกไปทำงานที่กรมศุลกากรในตำแหน่งเสมียน เงินเดือนๆ ละ 50 บาท  ทั้งนี้เพื่อมีเวลาพักผ่อนมากกว่าและรับยกเว้นเกณฑ์เข้าเป็นทหารด้วย  ที่กรมศุลกากร พระยาอนุมานราชธนได้พบนายนอร์แมน แมกสแวล  ผู้เป็นทั้งหัวหน้าและเป็นผู้สอนภาษาอังกฤษให้พระยาอนุมานราชธนจนแตกฉาน  รับราชการก้าวหน้ามาโดยตลอด และได้เลื่อนตำแหน่งจากขุน เป็นหลวง เป็นพระ ตามลำดับ
จนถึงปี พ.ศ. 2467 จึงได้รับพระราชทานบรรดาศักดิ์เป็นพระยาอนุมานราชธน มีตำแหน่งราชการในกระทรวงพระคลังมหาสมบัติ ถือศักดินา 1000
ภายหลังการเปลี่ยนแปลงการปกครอง มีเหตุต้องออกจากราชการในปี พ.ศ. 2476 ซึ่งขณะนั้นท่านดำรงตำแหน่งผู้ช่วยอธิบดี แต่สองปีถัดมา หลวงวิจิตรวาทการ (วิจิตร วิจิตรวาทการ) ซึ่งเป็นอธิบดีกรมศิลปากรในขณะนั้น  ได้ชวนให้กลับมารับราชการที่กรมศิลปากร  และด้วยความรู้ความสามารถของท่านจึงได้เลื่อนตำแหน่งขึ้นตามลำดับ ตำแหน่งสุดท้ายได้เป็นอธิบดีกรมศิลปากร ซึ่งภายหลังการเกษียณอายุราชการและการต่ออายุราชการหลายครั้ง จึงออกจากราชการมารับบำนาญ
ครอบครัว
พระยาอนุมานราชธน สมรสกับคุณหญิงละไม อนุมานราชธน (สกุลเดิม อุมารัติ) บิดาและมารดาแยกทางกันจึงอาศัยอยู่กับป้า ชื่อ แม่หมออี้ ซึ่งเป็นชีอยู่นิกายคริสต์คาทอลิก นางสาวละไมจึงเข้ารีตตามป้าไปด้วย
ความรักของพระยาอนุมานราชธนกับคุณหญิงอนุมานราชธนเป็นรักแรกพบ มีความประทับใจเมื่อแรกเห็นจึงพยายามทำความรู้จัก และขอคุณหญิงอนุมานราชธนแต่งงานโดยเหตุที่ว่าเธอเป็นแม่บ้านแม่เรือนรู้จักจัดการต่าง ๆ ให้เป็นระเบียบเรียบร้อย และคงปรนนิบัติมารดาและพี่น้องของท่านให้ได้รับความสะดวกสบายได้
ท่านมิได้จัดงานเลี้ยง เนื่องจากทางครอบครัวโดยเฉพาะมารดาไม่พอใจกับสะใภ้ที่เข้ารีตผู้นี้ คุณหญิงอนุมานราชธนท่านก็มีขันติอดทนอดกลั้นเป็นอย่างดี พระยาอนุมานราชธนก็มีความซื่อสัตย์ต่อภริยาเป็นอย่างยิ่ง มิได้มีภริยาอื่นเพิ่มเติมอีก
หลังเกษียณอายุแล้ว ท่านก็ยังคงเขียนหนังสือและตำราออกมาอย่างสม่ำเสมอ โดยเฉพาะงานเขียนร่วมกับพระสารประเสริฐ (ตรี นาคะประทีป) ซึ่งมักทำงานด้วยกันโดยใช้นามปากกาว่า เสฐียรโกเศศ-นาคะประทีป เรียบเรียงหนังสือ ตำรา และวรรณกรรมอันทรงคุณค่าออกมาเป็นจำนวนมาก
พระยาอนุมานราชธนถึงแก่อนิจกรรมเมื่อวันที่ 12 กรกฎาคม พ.ศ. 2512
ผลงานสำคัญ
ผลงานสำคัญของพระยาอนุมานราชธนในช่วงเวลา 80 ปีเศษแห่งชีวิตของท่านมีมากนับเป็นหนังสือได้มากกว่า 200 รายการ ดังปรากฏในเว็บไซต์ของคลังปัญญาชนสยาม ซึ่งเป็นเว็บไซต์เกี่ยวกับงานวรรณกรรมของประเทศไทย เรียงตามลำดับปีที่ตีพิม์เท่าที่ทราบดังนี้
ผลงานที่ทราบปีที่ตีพิมพ์
ปีที่ตีพิมพ์ที่ปรากฏเป็นปีตีพิมพ์ที่ทราบ มีหลายรายการที่มีการตีพิมพ์มาก่อนแล้ว เช่น หิโตปเทศ ที่ตีพิมพ์โดย "โรงพิมพ์ไท" มาตั้งแต่ครั้งแรกร่วมงานกับพระสารประเสริฐ หรือ "นาคะประทีป"
มาซาโอะ คาโต
มาซาโอะ คาโต ราชบัลลังก์กิตติมศักดิ์ (加藤正夫; Masao Kato; 15 มีนาคม ค.ศ. 1947 — 30 ธันวาคม ค.ศ. 2004) และยังเป็นที่รู้จักในนาม คาโตเก็นเซ (加藤剱正) เป็นนักหมากล้อมระดับอาชีพชาวญี่ปุ่น ในช่วงท้ายของขาขึ้น คาโตชนะการแข่งขันถึง 46 รายการ รวมถึงรายการโอซะถึง 8 สมัย นอกจากนี้ เขายังเป็นผู้เล่นคนที่สองที่ชนะการแข่งขันรายการระดับอาชีพถึง 1,200 ครั้ง ถัดจากหลิน ไห่เฟิง
คาโตเป็นผู้เขียนหนังสือไชนีสโอเพนนิง: เดอะชัวร์-วินสแทรททิจี (จัดพิมพ์ในฉบับภาษาอังกฤษโดยบริษัท สำนักพิมพ์ คิเซโด) และคาโตแอทแทคแอนด์คิล (จัดพิมพ์โดยอิชิเพรส) รวมถึงเป็นผู้ฝึกสอนหมากล้อมให้แก่ยูการิ โยชิฮาระ
ลาร์ส อุนเนอร์ชตัล
ลาร์ส อุนเนอร์ชตัล (Lars Unnerstall) นายทวารชาวเยอรมันจากทีมฟอร์ทูนาดึสเซิลดอร์ฟ ทีมในระดับ ลีกา 2 เยอรมัน
ชัลเคอ 04
อุนเนอร์ชตัลยายเข้ามาร่วมทีมเยาวชนชุด ยู-19 ของ ชัลเคอ 04 เมื่อปี 2552 ต่อมาในปี 2554 ราล์ฟ รังนิก กุนซือของทีมในขณะนั้นไ??้ؔดึงอุนเนอร์ชตัลขึ้นมาเป็นมือ 2 ของทีมชุดใหญ่ต่อจาก ราล์ฟ ไฟร์มันน์ ปีต่อมาคือปี 2555 ถือได้ว่าเป็นปีที่ดีที่สุดของอุนเนอร์ชตัล เพราะเขาได้ขึ้นเป็นมือ 1 แทนไฟร์มันน์ที่เจ็บหนักพักทั้งฤดูกาลซึ่งอุนเนอร์ชตัลก็ ทำผลงานได้ดีจนได้ต่อสัญญาไปจนถึง 30 มิถุนายน 2558 เมื่อจบฤดูกาล
แต่ในปี 2556 อุนเนอร์ชตัลก็ต้องกลับมาเป็นมือ 2 อีกครั้งเมื่อทางสโมสรได้ดึงตัว ติโม ฮิลเดบรันด์ เข้ามาเป็?นมือ 1 แทนไฟร์มันน์ที่ยังมีอาการบาดเจ็บอยู ทำให้อุนเนอร์ชตัลมีโอกาสลงเล่นน้อยโดยได้ลงเล่นเพียง 13 นัดและกลายเป็นมือ 3 เมื่อไฟร์มันน์หายบาดเจ็บ
อาร์เบราว์
วันที่ 24 มกราคม 2557 สโมสร อาร์เบราว์ ในลีกสวิตเซอร์แลนด์ได้ยืมตัวอุนเนอร์ชตัลมาร่วมทีมจนจบฤดูกาล
ชัลเคอ 04
1990
โจนัส ซอล์ก
โจนัส เอ็ดเวิร์ด ซอล์ก (Jonas Edward Salk; 28 ตุลาคม ค.ศ. 1914 – 23 มิถุนายน ค.ศ. 1995) เป็นนักวิจัยการแพทย์และนักวิทยาไวรัสชาวอเมริกัน เขาค้นพบและพัฒนาวัคซีนโรคโปลิโอสำเร็จครั้งแรก เขาเกิดในนครนิวยอร์ก เข้าศึกษาที่โรงเรียนแพทย์มหาวิทยาลัยนิวยอร์ก ต่อมาเลือกทำวิจัยการแพทย์แทนเป็นแพทย์เวชปฏิบัติ ซอล์กได้ปริญญาการแพทย์ ณ มหาวิทยาลัยนี้ แล้วใน ค.ศ. 1939 เขาเป็นแพทย์นักวิทยาศาสตร์ที่มหาวิทยาลัยเมานต์ไซนาย เขายังทำวิจัยที่มหาวิทยาลัยมิชิแกน
ก่อน ค.ศ. 1955 เมื่อมีการริเริ่มวัคซีนซอล์ก โรคโปลิโอถือเป็นปัญหาสาธารณสุขที่น่ากลัวที่สุดอย่างหนึ่งในโลก ในสหรัฐหลังสงคราม การระบาดประจำปีมีความเสียหายเพิ่มขึ้น การระบาดในสหรัฐเมื่อ ค.ศ. 1952 ถือเป็นการระบาดครั้งเลวร้ายที่สุดในประวัติศาสตร์ของประเทศ มีรายงานผู้ป่วยเกือบ 58,000 คน มีผู้เสียชีวิต 3,145 คน และอีก 21,269 คนมีอาการอัมพาตเล็กน้อยถึงพิการในปีนั้น โดยผู้ป่วยส่วนใหญ่เป็นเด็ก ผลคือ นักวิทยาศาสตร์แข่งขันลนลานเพื่อหาวิธีป้องกันหรือรักษาโรค ใน ค.ศ. 1938 ประธานาธิบดีสหรัฐ แฟรงกลิน ดี. โรสเวลต์ ผู้ป่วยโรคโปลิโอที่ขึ้นชื่อที่สุดของโลก ก่อตั้งมูลนิธิสำหรับอัมพาตทารกแห่งชาติ องค์การซึ่งจะให้ทุนสนับสนุนการพัฒนาวัคซีน
ใน ค.ศ. 1947 ซอล์กรับการแต่งตั้งโรงเรียนแพทย์มหาวิทยาลัยพิตต์สเบิร์ก ใน ค.ศ. 1948 เขาดำเนินโครงการที่มูลินิธิสำหรับอัมพาตทารกแห่งชาติสนับสนุนทุนเพื่อตัดสินจำนวนชนิดต่าง ๆ ของไวรัสโปลิโอ ซอล์กสบโอกาสขยายโครงการนี้ไปถึงการพัฒนาวัคซีนต้านโปลิโอ และร่วมกับคณะวิจัยที่เชี่ยวชาญที่เขารวบรวม อุทิศตนให้กับงานนี้เป็นเวลาอีกเจ็ดปี มีการทดลองสนามเพื่อทดสอบวัคซีนซอล์ก มีเด็กนักเรียนกว่า 1,800,000 คนเข้าร่วมการทดลอง เมื่อข่าวความสำเร็จของวัคซีนเผยแพร่ต่อสาธารณะเมื่อวันที่ 12 เมษายน ค.ศ. 1955 ซอล์กได้รับยกย่องเป็น "คนงานปาฏิหาริย์" และวันนั้นเกือบเป็นวันหยุดประจำชาติ ทั่วโลก มีการเริ่มเร่งรัดให้วัคซีนทันที โดยประเทศอย่างแคนาดา สวีเดน เดนมาร์ก นอร์เวย์ เยอรมนีตะวันตก เนเธอร์แลนด์ สวิตเซอร์แลนด์ และเบลเยียมกำลังวางแผนเริ่มโครงการให้ภูมิคุ้มกันโปลิโอโดยให้วัคซีนของซอล์ก
ซอล์กรณรงค์สนับสนุนการให้วัคซีนโดยบังคับ โดยอ้างว่าสาธารณสุขควรถือเป็น "การผูกมัดทางศีลธรรม" ความสนใจเดียวของเขาคือ เพื่อพัฒนาวัคซีนที่ปลอดภัยและมีประสิทธิภาพให้เร็วที่สุดเท่าที่เป็นไปได้โดยไม่สนใจประโยชน์ส่วนตน เมื่อถูกถามว่าผู้ใดเป็นเจ้าของสิทธิบัตรวัคซีน ซอล์กตอบว่า "ไม่มีสิทธิบัตร คุณสามารถจดสิทธิบัตรดวงอาทิตย์ได้หรือ" ใน ค.ศ. 1960 เขาก่อตั้งสถาบันเพื่อการศึกษาชีววิทยาซอล์กในลาฮอยยา (La Jolla) รัฐแคลิฟอร์เนีย ซึ่งปัจจุบันเป็นศูนย์การวิจัยการแพทย์และวิทยาศาสตร์ เขายังดำเนินการวิจัยและจัดพิมพ์หนังสือต่อไป บั้นปลายของซอล์กใช้ไปกับการค้นหาวัคซีนต้านเอชไอวี เอกสารส่วนบุคคลของเขาถูกเก็บรักษาไว้ที่หอสมุดมหาวิทยาลัยแคลิฟอร์เนีย แซนดีเอโก
อ้างอิง
19141995
กระทรวงคมนาคมสหรัฐ
กระทรวงคมนาคมสหรัฐ (United States Department of Transportation อักษรย่อ:USDOT หรือ DOT) เป็นหน่วยงานรัฐบาลกลางของรัฐบาลสหรัฐที่เกี่ยวข้องกับการขนส่ง ได้ก่อตั้งขึ้นโดยสภาคองเกรสในวันที่ 15 ตุลาคม ค.ศ. 1966 และเริ่มดำเนินการเมื่อวันที่ 1 เมษายน ค.ศ. 1967
ภารกิจคือ "เสิร์ฟสหรัฐอเมริกาโดยการสร้างระบบการขนส่งที่รวดเร็วปลอดภัยและมีประสิทธิภาพสามารถเข้าถึงได้สะดวกสบายซึ่งตรงกับความสนใจของชาติที่สำคัญและช่วยยกระดับคุณภาพชีวิตชาวอเมริกันในปัจจุบันและในอนาคต"
นิก โจนาส
นิโคลาส เจอร์รี "นิก" โจนาส (Nicholas Jerry "Nick" Jonas) เกิดเมื่อวันที่ 16 กันยายน ค.ศ. 1992 เป็นนักร้อง-นักแต่งเพลงและนักแสดงชาวอเมริกัน เป็นที่รู้จักในฐานะ 1 ในสมาชิกวงโจนาสบราเธอร์ส วงป็อป-ร็อก ที่เขาก่อตั้งวงกับพี่ชายโจและเควิน เดิมทีพี่น้องโจนาส ได้พยายามผลักดันให้นิกออกผลงานในฐานะศิลปินเดี่ยว แต่ทางโปรดิวเซอร์ชอบในเสียงร้องประสานที่ 3 พี่น้องร้อง เขายังเป็นดาราในช่องดิสนีย์ ในซีรีส์ JONAS ในบทบาท นิก ลูคัส ร่วมกับพี่ชายของเขา นอกจากนั้นยังได้ก่อตั้งวงที่ชื่อ นิก โจนาสแอนด์เดอะแอดมินิสเตรชัน และยังออกผลงานแรกในปี ค.ศ. 2010 อีกด้วย
ประวัติ
โจนาสเกิดเมื่อวันที่ 16 กันยายน ค.ศ. 1992 ที่ แดลลัส เป็นลูกชายคนกลางของนางเดนิส และ นายพอล เควิน โจนาส พ่อของเขาเป็นนักแต่งเพลง และนักดนตรี แม่ของเขาเป็นครูสอนภาษาอังกฤษ และนักร้อง นิกมีพี่ชาย 2 คนชื่อ เควิน และ โจ และน้องชาย 1 คนชื่อ แฟรงกี้ พี่ชายทั้ง 2 ของเขาเป็นักร้องและนักแสดงเช่นเดียวกันและน้องชายของเขาเป็นนักแสดงเด็ก
อาชีพ
โจนาสเริ่มเล่นกีต้าร์เมื่อตอนอายุได้ 11 ปี พร้อมกับพี่ชายของเขา เขามีอาชีพนักแสดงเมื่อปี 2007 และร่วมแสดงพร้อมกับพี่ชายทั้ง 2 ของเขา เรื่องแรกมีชื่อเรื่องว่า Jonas Brothers และ Jonas Brothers : in LA ออกอากาศช่อง ดิสนีย์แชนแนล จนทำให้เขาประสบความสำเร็จมาก
อ้างอิง
1992
เซอร์ไวเวอร์ ไอส์แลนด์ออฟดิไอดึลส์
เซอร์ไวเวอร์: ไอส์แลนด์ออฟดิไอดึลส์ (Survivor: Island of the Idols) เป็นฤดูกาลที่ 39 ของรายการเซอร์ไวเวอร์ ถ่ายทำตั้งแต่วันที่ 21 มีนาคม ถึง 28 เมษายน พ.ศ. 2562 โดยฤดูกาลนี้จะเป็นผู้เล่นหน้าใหม่ 20 คน และเป็นฤดูกาลแรกที่มีผู้เข้าแข่งขันจากประเทศอื่นได้รับเลือกให้เป็นหนึ่งในผู้เข้าแข่งขัน นั่นคือ ทอม เลดลอว์ จากประเทศแคนาดา โดยฤดูกาลนี้เป็นครั้งที่แปดแล้วที่ถ่ายทำที่ประเทศฟิจิ หลังจากที่เคยถ่ายทำที่ประเทศนี้ใน เซอร์ไวเวอร์ ฟิจิ, เซอร์ไวเวอร์ มิลเลนเนียลส์ปะทะเจ็นเอ็กซ์ , เซอร์ไวเวอร์ เกมเชนเจอส์ , เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์ , เซอร์ไวเวอร์ โกสต์ไอแลนด์ , เซอร์ไวเวอร์ เดวิดปะทะโกไลแอท และ เซอร์ไวเวอร์ เอดจ์ ออฟ เอ็กซ์ทิงชัน
ในฤดูกาลนี้มีสิ่งที่พิเศษเพิ่มขึ้น คือ จะมีอดีตผู้ชนะจากเซอร์ไวเวอร์ 2 คน มารับหน้าที่เป็นเมนเทอร์ให้กับผู้เข้าแข่งขัน ได้แก่ แซนดร้า ดิแอซ-ทไวน์ และ ร็อบ มาริเอโน่ ณ ไอส์แลนด์ออฟดิไอดึลส์ โดยในแต่ละตอนสมาชิกจากเผ่าใดเผ่าหนึ่ง 1 คนจะถูกส่งมายังเกาะแห่งนี้และพบกับร็อบและแซนดร้า ที่จะทำหน้าที่สอนและให้คำแนะนำในการเล่นเกมทั้งด้านร่างกาย ด้านกลยุทธ์ และด้านเกมสังคม อีกทั้งเสนอให้ผู้เข้าแข่งขันเข้ารับการทดสอบจากทั้งคู่เพื่อแลกกับข้อได้เปรียบในเกม เช่น เครื่องรางคุ้มกันที่ซ่อนไว้ เป็นต้น ทั้งนี้ ร็อบและแซนดร้ายังจะเข้าร่วมสภาเผ่าเพื่อสังเกตการณ์และดูสถานการณ์อีกด้วย แต่จะไม่เปิดเผยตัวให้ผู้เข้าแข่งขันที่เข้าสภาเผ่าได้เห็น
อนึ่ง ฤดูกาลนี้ยังเป็นครั้งแรกในประวัติศาสตร์ของรายการที่มีผู้เข้าแข่งขันถูกให้ออกจากการแข่งขัน คือ แดน สไพโล ในวันที่ 36 ของการแข่งขัน โดยเป็นผลมาจากพฤติกรรมของแดนที่ไม่เหมาะสมเกี่ยวกับการแตะเนื้อต้องตัวในลักษณะกึ่งคุกคามต่อผู้ร่วมแข่งขันฝ่ายหญิง โดยเฉพาะเคลลี่ คิม ซึ่งเป็นผู้แจ้งเรื่องนี้กับทางทีมงานเป็นคนแรก โดยในช่วงสุดท้ายของตอนที่ 12 ทางรายการได้ขึ้นข้อความว่า "แดนถูกเชิญออกจากการแข่งขันหลังจากทางรายการได้รับรายงานเกี่ยวกับความประพฤติที่ไม่เหมาะสมอีกครั้งหลังกล้อง แต่ไม่มีความเกี่ยวข้องกับผู้เข้าแข่งขันคนอื่นๆแต่อย่างใด" ทั้งนี้ พฤติกรรมของแดนนั้นทำให้เกิดการถกเถียงเป็นอย่างมากในหมู่ผู้ชมรายการ และก่อให้เกิดการวิพากษ์วิจารณ์กันอย่างกว้างขวาง นอกจากนี้ยังมีผลให้ทางรายการได้กำหนดกฎที่รัดกุมมากขึ้นในฤดูกาลต่อๆไปของรายการเพื่อไม่ให้มีผู้เข้าแข่งขันคนใดต้องประสบภาวะลำบากจากพฤติกรรมที่ไม่เหมาะสมของผู้เข้าแข่งขันคนอื่นอีก
เปิดโลกใบใหญ่ของนายมด
เปิดโลกใบใหญ่ของนายมด หรือ แอ๊นซ์ (Antz) เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2541 ผลิตโดย ดรีมเวิกส์พิกเจอส์ ภาพยนตร์กำกับโดย อีริค ดาร์เนล และทิม จอห์นสัน และแสดงนำโดย วูดดี อัลเลน, ชารอน สโตน, เจนนิเฟอร์ โลเปซ, ซิลเวสเตอร์ สตอลโลน, คริสโตเฟอร์ วอลเคน, แดน แอครอยด์, แอนน์ แบนครอฟต์, แดนนี่ โกลเวอร์ และจีน แฮกแมน
การตอบรับ
รอตเทนโทเมโทส์รายงานว่าร้อยละ 92 ของผู้วิจารณ์ 93 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 7.61 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 72 เต็ม 100 คะแนน ซึ่งประเมินโดยผู้วิจารณ์ 26 คน
แบรนดอน วิลเลียมส์ (นักฟุตบอล)
แบรนดอน พอล เบรน วิลเลียมส์ (เกิดวันที่ 3 กันยายน ค.ศ. 2000) เป็นนักฟุตบอลชาวอังกฤษผู้เล่นในตำแหน่งแบ็กซ้ายให้กับแมนเชสเตอร์ยูไนเต็ด เขาจบหลักสูตรเยาวชนจากทีมเยาวชนแมนเชสเตอร์ยูไนเต็ด และได้ลงเล่นให้กับทีมชุดใหญ่ครั้งแรกในเดือนกันยายน ค.ศ. 2019 เขาเป็นตัวแทนของอังกฤษในทีมชาติรุ่นอายุไม่เกิน 20 ปี
สโมสรอาชีพ
วิลเลียมส์เป็นหนึ่งในผู้เล่นของแมนเชสเตอร์ยูไนเต็ดที่ออกเดินทางไปเยือนปารีแซ็ง-แฌร์แม็งในยูฟ่าแชมเปียนส์ลีกเมื่อเดือนมีนาคม ค.ศ. 2019 แต่เขาไม่ได้มีชื่อลงเล่นในนัดนั้น เขาได้ลงเล่นให้กับทีมชุดใหญ่เป็นครั้งแรกเมื่อวันที่ 25 กันยายน ค.ศ. 2019 ในฐานะตัวสำรอง ในอีเอฟแอลคัพ นัดที่พบกับรอชเดล ต่อเขาได้ลงเล่นเป็นตัวจริงครั้งแรกเมื่อวันที่ 3 ตุลาคม ค.ศ. 2019 ในยูฟ่ายูโรปาลีก นัดที่พบกับ อาเซ็ด อัลก์มาร์ วิลเลียมส์ได้เซ็นสัญญาระยะยาวกับสโมสรในวันที่ 17 ตุลาคม ค.ศ. 2019 ซึ่งสัญญาจะมีอายุถึงเดือนมิถุนายน ค.ศ. 2022 เขาได้ลงเล่นในพรีเมียร์ลีกครั้งแรกเมื่อวันที่ 20 ตุลาคม ค.ศ. 2019 ในนัดที่พบกับลิเวอร์พูลที่โอลด์แทรฟฟอร์ดในฐานะตัวสำรอง ต่อมาเขาได้ลงเล่นเป็นตัวจริงในลีกครั้งแรก แทนที่ แอชลีย์ ยัง และ ลู้ก ชอว์ ในวันที่ 10 พฤศจิกายน ค.ศ. 2019 นัดที่พบกับไบรตันแอนด์โฮฟอัลเบียน โดยเขาได้ลงเล่นทั้งหมด 90 นาที ก่อนถูกเปลี่ยนตัวออกแล้วให้มาร์กอส โรโฮ ลงเล่นแทนในช่วงทดเวลาบาดเจ็บ หลังจบเกม วิลเลียมส์ถูกโหวตให้เป็นผู้เล่นยอดเยี่ยมประจำนัดจากแฟนสโมสร ต่อมาในวันที่ 24 พฤศจิกายน วิลเลียมส์ทำประตูในนามสโมสร ในนัดที่เสมอเชฟฟีลด์ยูไนเต็ด 3–3
ทีมชาติ
ในวันที่ 30 สิงหาคม ค.ศ. 2019 วิลเลียมส์ถูกเรียกติดทีมชาติอังกฤษเป็นครั้งแรกในชุดอายุไม่เกิน 20 ปี สำหรับนัดที่จะพบกับเนเธอร์แลนด์และสวิตเซอร์แลนด์ เขาได้ลงเล่นนัดแรกในนัดที่เสมอกับเนเธอร์แลนด์ 0–0 ที่สนามของชรูว์สบรีทาวน์ในวันที่ 5 กันยายน ค.ศ. 2019
ตำบลนาหนองทุ่ม (อำเภอแก้งคร้อ)
ลักษณะภูมิประเทศ
สภาพพื้นที่โดยทั่วไปของตำบลนาหนองทุ่มเป็นที่ราบระหว่างเชิงเขา 2 ด้าน และตั้งอยู่ในเขตลุ่มน้ำห้วยสามหมอ โดยพื้นที่ส่วนใหญ่มีลักษณะเป็นดินทราย
เขตการปกครอง
ตำบลนาหนองทุ่มแบ่งออกเป็น 18 หมู่บ้าน หมู่บ้านในเขตเทศบาล 10 หมู่บ้าน และนอกเขตเทศบาลจำนวน 8 หมู่บ้าน ดังนี้
การปกครองส่วนท้องถิ่น
พื้นที่ของตำบลนาหนองทุ่ม อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
สโลแกน
สโลแกน (Slogan) เป็นวลีหรือคำขวัญที่น่าจดจำ ที่นำไปใช้ในทางการเมือง การพาณิชย์ ศาสนา เพื่อกล่าวซ้ำถึงแนวคิดหรือจุดประสงค์ต่าง ๆ คำว่าสโลแกน มีที่มาจากคำว่า สโลกอร์น (Slogorn) ซึ่งเกิดจากการแผลงเป็นอังกฤษ ของคำในภาษาสกอตติชแกลลิค และภาษาไอริชที่ว่า sluagh-ghairm (sluagh (กองทัพ) + gairm (ตะโกน))
ฟุตบอลชิงแชมป์แห่งชาติอาเซียน 2016 รอบคัดเลือก
การแข่งขัน ฟุตบอลชิงแชมป์แห่งชาติอาเซียน 2016 รอบคัดเลือก เป็นทัวร์นาเมนต์ที่จะมีกระบวนการพิจารณาคัดเลือกสำหรับ เอเอฟเอฟ ซูซูกิ คัพ 2016, ครั้งที่สิบเอ็ดของ ฟุตบอลชิงแชมป์แห่งชาติอาเซียน. รอบคัดเลือกครั้งนี้จัดขึ้นที่ประเทศ กัมพูชา และจะเกี่ยวโยงกับแต่ละทีมที่ได้ครบเสร็จสิ้นเป็นที่เรียบร้อยล่าสุดในรอบแบ่งกลุ่มของ เอเอฟเอฟ ซูซูกิ คัพ 2014 หรือทีมที่มีอันดับต่ำกว่าใน เอเชียตะวันออกเฉียงใต้. รูปแบบจะเป็นการแข่งขันในรูปแบบพบกันหมดกับสุดยอดทีมในรอบคัดเลือกสำหรับทัวร์นาเมนต์ดังกล่าว.
ภาวะเมาไนโตรเจน
ภาวะเมาไนโตรเจน หรือ ภาวะเซื่องซึมเหตุไนโตรเจน (nitrogen narcosis) หรือ ภาวะเซื่องซึมเหตุก๊าซเฉื่อย (inert gas narcosis) หรือชื่ออื่น ๆ อาการเมาน้ำลึก (raptures of the deep) และ ปรากฏการณ์มาร์ทีนี (Martini effect) เป็นการลดลงของความรู้ตัวชนิดแก้ไขได้ อันเกิดจากการดำน้ำที่ความลึกสูง ซึ่งเกิดจากฤทธิ์กดประสาทของก๊าซเฉื่อยบางชนิดที่ความดันหนึ่ง ภาษาอังกฤษของคำว่าภาวะเซื่องซึม (Nacrosis) มาจากภาษากรีก νάρκωσις (narkōsis) แปลว่า "การทำให้ชา" ซึ่งมาจาก νάρκη (narkē) แปลว่า "ความชา ไร้ความรู้สึก" คำซึ่งปรากฏใช้โดยทั้งโฮเมอร์ และ ฮิปพอคราทีส ภาวะเซื่องซึมมีอาการคล้ายกับความเมา (ภาวะพิษเหตุแอลกอฮอล์) หรือการสูดเอาไนตรัสออกไซด์ ภาวะเมาไนโตรเจนอาจพบได้ในการดำน้ำที่ความตื้นแต่มักไม่ปรากฏชัดเจนเท่าการดำน้ำที่ความลึกมากกว่า 30 เมตร
ญัง เพาลิโน
ญัง เพาลิโน นักมวยสากลชาวฟิลิปปินส์ สถิติการชก 9 ครั้ง ชนะ 4 (น็อค 3) แพ้ 5
ภาวะเมาไนโตรเจน
นอกจากฮีเลียม (และอาจรวมถึงนีออน) อากาศที่หายใจล้วนมีผลกดประสาท ซึ่งแตกต่างกันไปตามความดันของก๊าซแต่ละชนิด เข้าใจกันว่าเกิดจากความสามารถในการละลายในลิพิด อย่างไรก็ตามทฤษฎีนี้ยังเป็นที่ถกเถียงกันอยู่ แต่มีหลักฐานชัดเจนว่าลักษณะทั้งสองประการมีความเกี่ยวเนื่องกันในทางฟิสิกส์
ญัง เพาลิโน
ประวัติ
เท่าที่มีบันทึกใน boxrec.com เพาลิโนขึ้นชกมวยครั้งแรกเมื่อ 15 ธันวาคม พ.ศ. 2497 ขนะคะแนน โกโก โอกาวา ที่ ฟิลิปปินส์ จากนั้นขึ้นชกแพ้มิลตัน รอส และอีตาโล สกอร์ติชินี ที่ฟิลิปปินส์ใน พ.ศ. 2498 จากนั้น ได้ชิงแชมป์ OPBF รุ่นเวลเตอร์เวทเมื่อ 3 ธันวาคม พ.ศ. 2498 แพ้คะแนน สมเดช ยนตรกิจ ที่ ฟิลิปปินส์ ใน พ.ศ. 2499 เพาลิโนขึ้นชกสองครั้ง แพ้คะแนน สตีฟ โทนี ที่ฟิลิปปินส์ และชนะน็อค มิลตัน รอส ยก 3 ที่ ฟิลลิปปินส์ เพาลิโนขึ้นชกอีกครั้งใน พ.ศ. 2501 ชนะน็อค แซ ชุลกัง ยก 4 ที่ฟิลิปปินส์ จากนั้น ใน พ.ศ. 2502 เขาขึ้นชกชิงแชมป์ OPBF รุ่นมิดเดิลเวทที่สิงคโปร์ พบกับดาวทอง สิงหพัลลภ เมื่อ 17 พฤษภาคม ซึ่งเพาลิโนเป็นฝ่ายชนะคะแนนไปอย้างน่ากังขา เพาลิโนมาชกป้องกันแชมป์กับดาวทองอีกครั้งที่กรุงเทพฯ เมื่อ 23 กรกฎาคม ปีเดียวกัน ซึ่งเพาลิโนเป็นฝ่ายแพ้น็อคในยกที่ 5 จากนั้นก็ไม่ได้ชกมวยอีก
คืนชีพ คืนยุติธรรม
คืนชีพ คืนยุติธรรม เป็นซีรีส์ทางโทรทัศน์ของเกาหลีใต้ในปี ค.ศ. 2022 ที่นำแสดงโดยอี จุน-กี, อี กึง-ย็อง, คิม จี-อึน และช็อง ซัง-ฮุน สร้างจากนิยายเว็บชื่อเดียวกันที่เผยแพร่บน KaKaoPage ซึ่งเปิดตัวในรูปแบบเว็บตูน ออกอากาศตั้งแต่วันที่ 8 เมษายนถึง 28 พฤษภาคม ค.ศ. 2022 ในช่วงวันศุกร์และวันเสาร์ทางช่องเอสบีเอสทีวี เวลา 22:00 น. (เวลามาตรฐานเกาหลี) นอกจากนี้ยังสามารถสตรีมบนวิวในบางภูมิภาคได้อีกด้วย
เรื่องย่อ
อัยการหนุ่มผู้ถูกสังหารขณะพยายามโค่นล้มนักการเมืองผู้ทรงอำนาจ ได้รับโอกาสในการเริ่มต้นชีวิตใหม่เพื่อความยุติธรรม
การคัดเลือกนักแสดง
ในวันศุกร์ที่ 5 พฤศจิกายน ค.ศ. 2021 มีการประกาศว่า อี กยู-ฮัน ซึ่งแสดงเป็น อี มิน-ซู ตัดสินใจถอนตัวออกจากซีรีส์เนื่องจากเหตุผลส่วนตัว ต่อมาในวันพุธที่ 10 พฤศจิกายน มีการยืนยันว่า ช็อง ซัง-ฮุน ได้เข้ามาแสดงแทน อี กยู-ฮัน
การถ่ายทำ
ในวันศุกร์ที่ 31 ธันวาคม ค.ศ. 2021 มีรายงานออกมาว่าในวันเสาร์ที่ 25 ธันวาคม นักแสดงสมทบคนหนึ่งตรวจพบเชื้อโควิด-19 การถ่ายทำในวันนั้นถูกระงับ ทีมนักแสดงและทีมงานฝ่ายผลิตทั้งหมดได้ทำการตรวจหาการติดเชื้อทันที เนื่องจากไม่มีผู้ป่วยยืนยันเพิ่มเติม คืนชีพยุติธรรมจึงกลับมาถ่ายทำต่อในวันรุ่งขึ้น
ในวันศุกร์ที่ 4 มีนาคม ค.ศ. 2022 ต้นสังกัดของ คิม จี-อึน ยืนยันว่าเธอได้รับการวินิจฉัยว่าเป็นโควิด-19 ในวันอาทิตย์ที่ 27 กุมภาพันธ์ เธอเป็นผู้ป่วยที่ไม่แสดงอาการและมีกำหนดออกจากการกักตัวในวันอาทิตย์ที่ 6 มีนาคม
ในวันจันทร์ที่ 18 เมษายน ค.ศ. 2022 มีการยืนยันว่า อี ซึง-กี ติดเชื้อโควิด-19 และทำให้การถ่ายทำถูกระงับ ก่อนจะกลับมาถ่ายทำต่อในวันจันทร์ที่ 25 เมษายน หลังจากที่เขาหายจากโควิด-19